*Den 25.juni 2013*

# Dekanpulje til dækning af lønudgifter til studerende

Puljens formål er at støtte udvalgte gymnasierettede aktiviteter hos institutter, centre, skoler og museer ved Science and Technology (i det følgende blot kaldet ’institutter’) ved at dække lønudgifter for bachelor- og kandidatstuderende.
Kriterierne for fordeling og prioritering af midlerne indstilles af *Koordineringsgruppen for gymnasierettede aktiviteter.*

## Kriterier for institutternes træk på puljen

Puljen benyttes til løn for bachelor- og kandidatstuderende.
Alle løntimer aftales mellem den studerende og instituttets ansvarlige VIP (dvs. både løn for selve afviklingen og evt. forberedelse).
For aktiviteter

* som er rettet mod gymnasieelever og
* som er faglige og/eller studievejledende og – hvis de er rent faglige – at de så normalt kombineres med ’Intro til forskning og studier på instituttet’ eller lignende (herunder evt. inkl. rundvisning) og
* som er under faglig ledelse/instruktion af instituttets ansvarlige VIP og
* som foregår på instituttet
	+ eller er i forbindelse med et samlet forløb som også inkluder besøg på instituttet
	+ eller er ”heldagsundervisning” (5-6 timer) på gymnasier i Jylland dog ikke i Aarhus og dens nabokommuner[[1]](#footnote-1).
		- Honorering for transporttid til undervisning udenfor instituttet eller hvor den studerende transporteres fra Aarhus til andre AU-campusser vurderes fra sag til sag af undertegnede.

*Eksempler:*

#### Positivliste, aktiviteter som automatisk dækkes:

* aktiviteter som dem institutterne udbyder i dag under Besøgsservice/Forsker for en dag – altså fx foredrag, eksperimentelle øvelser, SRP, Studiepraktik, Erhvervspraktik[[2]](#footnote-2), shows som afvikles på instituttet og inkluderer ’Intro til forskning og studier’ eller lign.

#### Negativliste, aktiviteter som ikke automatisk dækkes:

* aktiviteter som foregår andre steder end på instituttet – fx på skoler, gymnasier, museer, biblioteker
* gymnasielærerdage og skolelærerdage
* camps, olympiader, Forskningens Døgn og messer som ikke er beskrevet ovenfor
* museernes nuværende aktiviteter for gymnasieklasser, men dog SRP samt aktiviteter som spiller sammen med/er en del af en ”pakke” med et institut.
* NB: der er selvfølgelig mulighed for at gennemføre sådanne aktiviteter hvis instituttet ønsker det og hvis instituttet og/eller rekvirenten vil dække udgifterne eller hvis de studerende er indstillet på vilkårene (evt. (delvis) ulønnet).

I tvivlstilfælde henvender instituttets ansvarlige VIP sig til Katrine og Jens, som træffer en afgørelse i det konkrete tilfælde og kan bringe det op i gruppen for evt. præcisering eller redefinering af kriterier.

**Kriterierne træder i kraft den 25. juni 2013 og evalueres/justeres på næste møde.
Overgangsordning: Aftaler som er indgåede før d.d. og som opfylder hidtidige kriterier for aflønning overholdes og aflønnes.**

1. Dvs. ikke på gymnasier i Århus, Favrskov, Silkeborg, Skanderborg, Odder og Syddjurs kommuner. [↑](#footnote-ref-1)
2. Erhvervspraktik er for elever i 9 klasser, men dækkes også. [↑](#footnote-ref-2)